CELEX: 32001L0091
Language: sl
Date: 2001-10-29 00:00:00
Title: Direktiva Komisije 2001/91/ES z dne 29. oktobra 2001 o osmi prilagoditvi tehničnemu napredku Priloge I k Direktivi Sveta 76/769/EGS o približevanju zakonov in drugih predpisov držav članic v zvezi z omejitvami pri trženju in uporabi nekaterih nevarnih snovi in pripravkov (heksakloroetan)Besedilo velja za EGP.

Pomembno pravno obvestilo

|

32001L0091

Uradni list L 286 , 30/10/2001 str. 0027 - 0028

		Direktiva Komisije 2001/91/ESz dne 29. oktobra 2001o osmi prilagoditvi tehničnemu napredku Priloge I k Direktivi Sveta 76/769/EGS o približevanju zakonov in drugih predpisov držav članic v zvezi z omejitvami pri trženju in uporabi nekaterih nevarnih snovi in pripravkov (heksakloroetan)(Besedilo velja za EGP)KOMISIJA EVROPSKIH SKUPNOSTI JE –ob upoštevanju Pogodbe o ustanovitvi Evropske skupnosti,ob upoštevanju Direktive Sveta 76/769/EGS z dne 27. julija 1976 o približevanju zakonov in drugih predpisov držav članic v zvezi z omejitvami pri trženju in uporabi nevarnih snovi in pripravkov [1], kakor je bila nazadnje spremenjena z Direktivo Komisije 2001/90/ES [2], in zlasti člena 2a Direktive, ki ga je uvedla Direktiva Sveta 89/678/EGS [3], in Direktive Evropskega parlamenta in Sveta 97/16/ES z dne 10. aprila 1997 o 15. spremembi Direktive 76/769/EGS o omejitvah pri trženju in uporabi nekaterih nevarnih snovi in pripravkov [4],ob upoštevanju naslednjega:(1) Direktiva 97/16/ES je prepovedala uporabo heksakloroetana pri proizvodnji in predelavi neželeznih kovin, hkrati pa je z odstopanjem državam članicam dovolila, da na svojem ozemlju še naprej dovolijo njegovo uporabo pod določenimi pogoji v specializiranih livarnah aluminija in pri proizvodnji nekaterih magnezijevih zlitin.(2) Odstopanja niso več potrebna, torej je treba Prilogo I k Direktivi 76/769/EGS prilagoditi tehničnemu napredku za heksakloroetan tako, da se odstopanja črtajo.(3) Omejitve pri uporabi heksakloroetana, določene s to direktivo, upoštevajo najnovejše stanje znanja in tehnike glede primernih alternativ.(4) Ta direktiva ne vpliva na predpise Skupnosti o minimalnih zahtevah za varstvo delavcev v Direktivi Sveta 89/391/EGS [5] in posamičnih direktivah, sprejetih na njeni podlagi, zlasti Direktivi Sveta 90/394/EGS [6], kakor je bila nazadnje spremenjena z Direktivo 1999/38/ES [7].(5) Ukrepi, predvideni s to direktivo, so v skladu z mnenjem Odbora za prilagajanje tehničnemu napredku direktiv o odpravi tehničnih ovir pri trgovanju z nevarnimi snovmi in pripravki –SPREJELA NASLEDNJO DIREKTIVO:Člen 1Priloga I k Direktivi 76/769/EGS se prilagodi tehničnemu napredku, kakor določa Priloga k tej direktivi.Člen 2Države članice sprejmejo zakone in druge predpise, potrebne za uskladitev s to direktivo, najpozneje do 31. decembra 2002. O tem takoj obvestijo Komisijo. Te določbe uporabljajo od 30. junija 2003.Države članice se v sprejetih predpisih sklicujejo na to direktivo ali pa sklicevanje nanjo navedejo ob njihovi uradni objavi. Način sklicevanja določijo države članice.Člen 3Ta direktiva začne veljati dvajseti dan po objavi v Uradnem listu Evropskih skupnosti.Člen 4Ta direktiva je naslovljena na države članice.V Bruslju, 29. oktobra 2001Za KomisijoErkki LiikanenČlan Komisije[1] UL L 262, 27.9.1976, str. 24.[2] UL L 283, 27.10.2001, str. 41.[3] UL L 398, 30.12.1989, str. 24.[4] UL L 116, 6.5.1997, str. 31.[5] UL L 183, 29.6.1989, str. 1.[6] UL L 196, 26.7.1990, str. 1.[7] UL L 138, 1.6.1999, str. 66.--------------------------------------------------PRILOGATočka 41 v Prilogi I k Direktivi 76/769/EGS se nadomesti z naslednjo točko:"41.HeksakloroetanŠt. CAS: 67–72–1Št. EINECS: 2006664 | Ne sme se uporabljati pri proizvodnji ali predelavi neželeznih kovin." |--------------------------------------------------